मदरसा के वार्षिकोत्सव में छात्र-छात्राओं को नवाजा
सागवाड़ा। मदरसादारुल उलूम गुलशने मुस्तफा का सालाना वार्षिकोत्सव ईदगाह मैदान में बुधवार देर शाम को हुआ।
बच्चों ने एक से बढ़कर एक कार्यक्रम प्रस्तुत किए। जिसमें बेटी बचाओ बेटी पढ़ाओ और बच्चों की तालीम पर नाटक को खुब सराहना मिली। अतिथियों ने अपने संबोधन में आधुनिक शिक्षा पर जोर देते हुए कहा कि हर बच्चे को दीनी तालीम के साथ दुन्यावी तालीम भी दी जाए, ताकि वह हर क्षेत्र में आगे बढ़ सकें।
समाज के प्रतिभावान छात्र-छात्राओं और विभिन्न क्षेत्र में सेवाएं दे रही प्रतिभाओं को प्रतिक चिन्ह देकर सम्मानित किया गया। साथ ही ईस्लामिक चेरीटेबल के सदर और भामाशाहों का भी सम्मान हुआ। मुख्य अतिथि एमएलएसयू में उर्दू के विभागाध्यक्ष डॉ. रईस एहमद थे। अध्यक्षता हाजी शेख अय्युब डूंगरपुर ने की, जबकि विशिष्ट अतिथि अंसार एहमद और डॉ. साद हुसैन थे। तालीम तंजीम के मेंबरों ने अतिथियों का इस्तकबाल किया। तंजीम सदर तारीक शेख ने स्वागत उद्बोधन दिया।
वहीं मदरसा के व्यवस्थापक मोहम्मद शाकीर ने स्कूल का प्रतिवेदन पढ़ा। संचालन मुनीर शहजाद ने किया। आभार तंजीम तालीम के सचिव इकबाल लखारा ने जताया।
मदरसा दारुल उलूम गुलशने मुस्तफा के वार्षिकोत्सव में प्रस्तुति देते बच्चे।
awa_Deva hin_Deva hin_Deva hin_Deva hin_Deva hin_Deva